Gaman er að segja frá því að Seyðisfjarðarskóli býður nú starfsfólki sínu árskort í líkamsrækt og sund gegn 5000 króna skuldbindingargjaldi . Hugmyndin með þessari nýbreytni er meðal annars að hvetja starfsfólk til hreyfingar og heilsusamlegs lífsstíls , gera vinnustaðinn að enn betri vinnustað og síðast en ekki síst verður áhugavert að sjá hvort þetta muni draga úr veikindadögum og auka almenna vellíðan starfsfólks . Samkvæmt skólastjóra er þetta tilraun til eins árs , sem vonandi heppnast það vel að þessu verði haldið áfram . Fyrirtæki og stofnanir eru hvött til að taka Seyðisfjarðarskóla til fyrirmyndar í þessum efnum og hlúa vel að starfsfólkinu sínu .